**Realizmus:**

* realizmus vo svetovej literatúre sa rozvíja v období priemyselnej revolúcie - autori sa odvracajú od snov a ideálov ku skutočnosti a realite;
* vplyv pozitivizmu– (zakladateľ fr. Auguste Comte) – dôraz na objektívne poznanie skutočnosti, za skutočné považoval iba to, čo sa dalo zmyslami overiť, skúsenosťou a experimentmi dokázať;
* spoločensko-historické pomery na Slovensku:
* v r. 1874 boli na príkaz vlády a ministra školstva zrušené všetky tri slovenské gymnáziá a až do r. 1918 neexistovala jediná slovenská stredná škola,
* počas nasledujúceho roka minister vnútra K. Tisa zrušil aj Maticu slovenskú,
* sociálna bieda ľudu narastala (panovník schválil čaľadnícky zákon, ktorý umožňoval telesné tresty), na dedine sa vzmáhala bieda, hlad;
* znaky: realizmus pravdivo zobrazuje všedný život,

rozvíja sa hlavne epika, predovšetkým romány, novely a poviedky,

autori zobrazujú v dielach dobu, v ktorej žijú,

opisujú všetky spoločenské vrstvy,

typizácia postáv - realizmus prináša typy, ktoré sú späté s prostredím, v ktorom žijú, ich charaktery sú produktom ľudskej spoločnosti,

autori používajú ľudovú a hovorovú reč,

hrdina je obyčajný človek z akejkoľvek spoločenskej vrstvy,

hrdina a spoločnosť sú v konflikte, pretože spoločnosť neumožňuje človeku žiť podľa vlastných predstáv;

* Balzac (Otec Goriot), Dickens (Oliver Twist), Tolstoj (Vojna a mier, Anna Kareninová), Tajovský, Kukučín, Hviezdoslav, Timrava.

Prvá vlna predstavuje **opisný realizmus** (1880 - 1900). Autori síce zobrazujú skutočnosť, ale nepodávajú riešenie daných problémov. V popredí je národný život, problematika zemianstva a jeho schopnosť stáť na čele národa. Na jeho nedostatky poukazujú láskavým humorom.

Realizmus nachádza postavy vo všetkých spoločenských vrstvách, začínajúc podsvetím a končiac najvyššími kruhmi buržoázie a aristokracie. Spisovatelia používajú nové výrazové prostriedky - oproti patetickému romantizmu sa v ich dielach objavujú všetky vrstvy jazyka (nárečia, hovorové výrazy, archaizmy, argot atď.).

Z hľadiska žánru sú pre realizmus typické väčšie prozaické útvary (najmä román), epická poézia a spoločenské drámy. V poézii dominuje sylabotonický veršový systém (veršový systém s ustáleným počtom slabík a s rovnakým umiestnením prízvukov vo veršoch), veľké lyrické cykly a lyrickoepické skladby.

V próze prevládajú žánre ako kresba, črta, poviedka, novela, román (považuje sa za vrchol tvorivého úsilia), ktorými sa autori prikláňajú k súčasným témam - opisujú materiálne bohatstvo, podnikateľskú činnosť, vypočítavosť, manželstvo, alkoholizmus, zobrazujú dedinskú tematiku, ale ešte nesiahali na tabuizované témy - videli len čistotu, neskazenosť slovenského ľudu, a tým sa snažili povzniesť slovenský národ. Pohľad na skutočnosť je vonkajší, bez preniknutia do hĺbky, čo sa odrazilo aj na zobrazovaní zemianstva a jeho úlohy v spoločnosti. Ďalšími charakteristickými črtami sú propagácia slovenčiny a orientácia na hovorový jazyk.

Dráma v tomto období stagnuje.

Druhá vlna už predstavuje **kritický realizmus**, čo znamená, že autori na rozdiel od prvej vlny zobrazujú skutočnosť a zároveň podávajú všetky možné riešenia rôznych problémov a situácií. V popredí je sociálna problematika – spisovatelia si všímajú vnútro človeka, jeho sociálnu situáciu a kritizujú tu rôzne nedostatky.

Spoločnými znakmi oboch vĺn je napr. protivojnová tematika, osud slovenského národa prevažne v dedinskom prostredí.

V poézii dochádza k zjednodušeniu jazykovo - gramatickej zložky básní. Autori sa viac zaoberajú vnútorným citovým životom svojho lyrického subjektu.

Prózu charakterizuje záujem o vnútorný život človeka, zameranie sa na jeho sociálnu situáciu a úsilie analyzovať skutočnosť. Spisovatelia namiesto vyzdvihovania národného života pri zobrazovaní sociálnej problematiky musia rozlišovať aj medzi jednotlivými príslušníkmi národa diela podávajú neprikrášlený obraz o živote najnižších ľudových vrstiev.

Autori prenikajú do psychiky jednotlivca, zobrazujú citové drámy zo sklamaných očakávaní a nesplnených túžob.

Drámu oživuje ju ľudová reč postáv, realistické charaktery a konflikty blízke aktuálnej skutočnosti zo života.